OpenLLM-France/wikimedia huggingface dataset:
# Regió de Sofia

Sofia —en malgaix Faritra Sofia— és una de les vint-i-dues regions de Madagascar, que porta el nom del riu homònim que la travessa. Es troba al nord-oest de l'illa, entre la conca nord-occidental i les terres altes del nord, a la província de Mahajanga i la seva capital administrativa és Antsohihy. Té una superfície de 50.100 km², amb una població censada de 1.280.847 habitants el 2014.

## Divisió administrativa

La regió està formada per set districtes i 108 kaominines (comunes o municipis):
* Districte d'Analalava (13 kaominina)
* Districte d'Antsohihy (12 kaominina)
* Districte de Bealanana (13 kaominina)
* Districte de Befandriana Avaratra (12 kaominina)
* Districte de Boriziny (15 kaominina)
* Districte de Mampikony (10 kaominina)
* Districte de Mandritsara (28 comunes)

## Referències

* ↑ «Sofia Region, Mahajanga Province (Majunga), Madagascar». mindat.org. [Consulta: 15 febrer 2018].
* 1 2 «Géographie physique. Madagascar en chiffre». instat.mg. Institut National de la Statistique (INSTAT). Arxivat de l'original el 22 d’agost 2017. [Consulta: 15 febrer 2018].
# Ramona

«Ramona» té aquests significats:
* Toponímia:
** Ramona (Califòrnia), concentració de població designada pel cens dels Estats Units a l'estat de Califòrnia
** Ramona (Kansas), població dels Estats Units a l'estat de Kansas
** Ramona (Oklahoma), poble dels Estats Units a l'estat d'Oklahoma
** Reserva índia Ramona, reserva índia de la tribu reconeguda federalment al comtat de Riverside (Califòrnia)
** Torre de la Ramona, obra a Vila-seca (el Tarragonès)
** Torre Ramona, antic palau rural d'estil gòtic-renaixentista a Subirats (l'Alt Penedès)
** Villa Ramona, edifici a l'eixample de la ciutat de Figueres (l'Alt Empordà)
* Miscel·lània:
** Ramona (pel·lícula), pel·lícula estatunidenca dirigida per Henry King i estrenada el 1936, adaptació cinematogràfica de la novel·la de Helen Hunt
** Ramona (pel·lícula de 1910), pel·lícula muda de la Biograph estrenada el 1910, dirigida per D. W. Griffith i protagonitzada per Mary Pickford i Henry B. Walthall, basada en la novel·la homònima de Helen Hunt Jackson
** Carpa Ramona, carpa que s'exhibeix junt amb altres carpes a la Pesquera d'en Lero, a l'estany de Banyoles
** Comandanta Ramona (Chiapas, 1959 – San Cristóbal, 2006), indígena tzotzil i comandanta de l'Exèrcit Zapatista d'Alliberament Nacional (EZLN) de Chiapas, Mèxic
# Regió de Taixkent

La regió de Taixkent (en uzbek Toshkent viloyati, Тошкент вилояти) és un wilaya (regió) de l'Uzbekistan, que es troba en la part nord-oriental del país, entre el riu Sirdarià i les muntanyes Tian Shan. Fa frontera amb Kirguizstan, Tadjikistan, la regió de Sirdarin i província de Namangan. Cobreix una àrea de 15,300 km². Es calcula que la seva població és d'al voltant de 4,450,000 persones.

## Districtes

| Núm. | Nom de districte | Capital del districte |
| 1 | Districte d'Akkurgan | Akkurgan |
| 2 | Districte de Bekabad | Zafar |
| 3 | Districte de Bostanliq | Gazalkent |
| 4 | Districte de Buka | Buka |
| 5 | Districte de Chinaz | Chinaz |
| 6 | Districte de Qibray | Qibray |
| 7 | Districte de Parkent | Parkent |
| 8 | Districte de Piskent | Piskent |
| 9 | Districte de Quyi Chirchiq | Dustobod |
| 10 | Districte d'Orta Chirchiq | Toytepa |
| 11 | Districte de Yangiyol | Gulbakhor |
| 12 | Districte de Yukori Chirchiq | Yangibozor |
| 13 | Districte de Zangiata | Keles |

## Informació general

La regió de Taixkent està dividida en 15 districtes administratius. Des de 2017, el centre administratiu és Nurafshon. Altres ciutats són Angren, Olmaliq, Okhangaron, Bekabad, Chirchiq, Gazalkent, Keles, Parkent, Yangiabad, i Yangiyo‘l.
El clima és un clima típicament continental amb hiverns humits suaus i estius secs i calorosos.
Els recursos naturals inclouen coure, lignit, molibdè, zinc, or, plata, terres rares, gas natural, petroli, sofre, sal de taula, calcària, i granit.
La regió de Taixkent és el més desenvolupat en el país des del punt de vista econòmic. La indústria inclou producció d'energia, mineria, metal·lúrgia, adobs, substàncies químiques, electrònica, el sector tèxtil, purificació de cotó, calçat i processament alimentari.
La regió de Taixkent també té una indústria agrícola altament desenvolupada, basada principalment en el regadiu. Les collites principals són cotó i cànem, però alhora els cereals, els melons i gourds, la fruita i les verdures i les fruites cítriques estan en augment. La ramaderia és també un sector important.
La regió té una infraestructura de transports ben desenvolupada, amb més de 360 km de ferrocarrils i 3771 km de carrateres. Taixkent té un aeroport internacional gran, que és la principal porta d'entrada al país.
El Parc Nacional de Chatkal, amb muntanyes i boscos, es troba en la regió de Taixkent.
La seva capital és l'homònima Taixkent (capital del país). Amb 291 hab/km² és la tercera província més densament poblada, per darrere de Andillán i Ferganá.

## Referències

* ↑ «Uzbekistán». Arxivat de l'original el 2019-01-05. [Consulta: 6 juny 2017].
# Ramona (Dakota del Sud)

Ramona és una població dels Estats Units a l'estat de Dakota del Sud. Segons el cens del 2000 tenia 190 habitants.

## Demografia

Segons el cens del 2000, Ramona tenia 190 habitants, 88 habitatges, i 52 famílies. La densitat de població era de 271,7 habitants per km².
Dels 88 habitatges en un 18,2% hi vivien nens de menys de 18 anys, en un 52,3% hi vivien parelles casades, en un 5,7% dones solteres, i en un 40,9% no eren unitats familiars. En el 40,9% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,67.
Per edats la població es repartia de la següent manera: un 14,2% tenia menys de 18 anys, un 7,4% entre 18 i 24, un 18,9% entre 25 i 44, un 25,8% de 45 a 60 i un 33,7% 65 anys o més.
L'edat mediana era de 52 anys. Per cada 100 dones de 18 o més anys hi havia 83,1 homes.
La renda mediana per habitatge era de 24.583 $ i la renda mediana per família de 40.938 $. Els homes tenien una renda mediana de 33.125 $ mentre que les dones 16.250 $. La renda per capita de la població era de 13.598 $. Entorn del 4,9% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ramona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ramona». American Fact Finder. Oficina del Cens dels Estats Units, 12-01-2010.
# Real Club Náutico de San Sebastián

El Real Club Náutico de San Sebastián (RCNSS) és un club nàutic situat en Sant Sebastià, Guipúscoa (País Basc). És un dels clubs més importants d'Espanya, juntament amb la resta de membres de l'Associació Espanyola de Clubs Nàutics (AECN), a la qual pertany.

## Història

Va ser fundat en 1896, i les seves primeres instal·lacions consistien en una gabarra ancorada en aigües de la badia de la Concha. En 1905 el club compra una antiga piscifactoria situada en el Passeig de la Concha i construeix allí la nova seu del club, projecte d'Aizpurúa i Labayen, considerat com a joia del racionalisme arquitectònic, que es converteix en la seu actual.
Entre els anys 1951 i 1955 el Real Club Nàutic de Sant Sebastià va organitzar la regata transoceànica l'Havana-Sant Sebastià i des de 1986 l'Armada Cup Race, que va organitzar bianualment juntament amb el Royal Western Yacht Club entre Plymouth i Sant Sebastià.

## Activitat Esportiva

El club té seccions i escoles de vela, piragüisme i busseig.
Ha guanyat en dues ocasions el Trofeu de l'Associació Espanyola de Clubs Nàutics (2001 i 2008).

## Referències

* ↑ José Manuel Aizpurua a wordpress.com

## Enllaços externs

* Web oficial
* Asociación Española de Clubes Náuticos
# Ratpenat de cua de beina de Pel

El ratpenat de cua de beina de Pel (Saccolaimus peli) és una espècie de ratpenat de la família dels embal·lonúrids que es troba a Angola, el Camerun, República del Congo, República Democràtica del Congo, Costa d'Ivori, Guinea Equatorial, el Gabon, Ghana, Guinea, Kenya, Libèria, Nigèria i Uganda.

## Referències

* ↑ Distribució (anglès)

## Enllaços externs

* The Taxonomicon (anglès)
# Ramón de Carranza

«Ramón de Carranza» té aquests significats:
* Ramón de Carranza Gómez de Pablo (Cadis, 1898 - Sevilla, 1988), aristòcrata, marí de guerra, terratinent, polític franquista i president del Sevilla Futbol Club
* Ramón de Carranza y Fernández de la Reguera (Ferrol, 1863 - Cadis, 1936), polític gallec, alcalde de Cadis (1927-31 i part de 1936)
* Ramón Sergio Carranza Semprini (Rosario, 1931 - 2014), futbolista argentí de la dècada de 1950
* Estadi Ramón de Carranza, recinte on juga els partits el Cadis Club de Futbol
* Trofeu Ramón de Carranza, torneig de futbol organitzat anualment des de 1955 pel Cadis CF al seu estadi
# Ratpenat de cua de beina de Theobald

El ratpenat de cua de beina de Theobald (Taphozous theobaldi) és una espècie de ratpenat de la família dels embal·lonúrids que es troba a l'Índia, Indonèsia, Myanmar, Tailàndia i el Vietnam.

## Referències

* ↑ Distribució (anglès)

## Enllaços externs

* The Taxonomicon (anglès)
# Ramón de Carranza y Fernández de la Reguera

Ramón de Carranza y Fernández de la Reguera (Ferrol, 16 d'abril de 1863 - Cadis, 13 de setembre de 1936) fou un polític gallec, alcalde de Cadis entre 1927 i 1931 i durant part de 1936.

## Biografia

D'ascendència militar, va estudiar a l'Escola Naval la carrera de marí de Guerra. Estant d'Agregat naval a Washington DC en esclatar el conflicte amb els Estats Units, va participar en la Guerra hispano-estatunidenca al comandament del canoner Contramaestre, per la qual cosa se li va atorgar la Creu Llorejada de Sant Ferran. Era contralmirall de l'Armada en situació de retirat.
Va ser Governador Civil, diputat a Corts per Algesires (1903) i el Puerto de Santa María (1919) pel sector Maurista del Partit Conservador i Senador del Regne. Sent un destacat membre de l'oligarquia gaditana i andalusa, amb la recomanació de Jose María Pemán (Unió Patriòtica) va ser designat alcalde no electe de Cadis durant la dictadura de Primo de Rivera, substituint l'anterior alcalde, Agustín Blázquez y Paúl al juliol de 1927 i durant el Govern del General Berenguer, fins al 14 d'abril de 1931, en proclamar-se la II República.
Durant el seu mandat es van escometre a Cadis algunes obres urbanes, com la construcció de la Plaça de Toros, l'edifici del cinema Municipal a la Plaça del Palillero i es va començar a construir el que després seria l'Hotel Playa, a més de l'Hotel Atlàntic. Amb la proclamació de la República el 14 d'abril de 1931, Carranza abandona l'ajuntament negant-se a lliurar el seu càrrec als republicans. A les eleccions generals espanyoles de 1936 fou elegit diputat per Cadis dins les llistes de Renovación Española.
Després de l'aixecament (en Cadis) del 18 de juliol de 1936, arriba de nou a Cadis des de Sevilla en avioneta, mostrant la seva completa disposició als revoltats, la qual cosa li va valer per fer-se de nou amb el càrrec el 29 del mateix mes.
Greument malalt, el 13 de setembre, als 74 anys, Carranza mor al seu domicili del carrer Ample, en l'enterrament del qual no se li van tributar honors militars per exprés desig del difunt. Fou pare de Ramón de Carranza Gómez Fernández de la Reguera y Arámburu, posterior alcalde de Sevilla i president del Sevilla Futbol Club.

## Enllaços externs

* Fitxa del Senat
* (castellà) Biografia
* (castellà) Ramón de Carranza y el cañonero Contramaestre
* Fitxa del Congrés dels Diputats
# Raphionacme

Raphionacme és un gènere de la família apocinàcia amb 68 espècies de plantes fanerògames.
Es tracta d'un gènere de plantes xeròfites amb una arrel que emmagatzema aigua.

## Algunes espècies

* Raphionacme abyssinica
* Raphionacme arabica
* Raphionacme bagshawei
* Raphionacme baguirmiensis
* Raphionacme baekeri

## Referències

* ↑ Espècies a PPP-index Arxivat 2016-03-03 a Wayback Machine.

## Enllaços externs

* Plant systematics
* PPP-index
* The International Plant Names Index
* Catalogue of Life Arxivat 2009-01-15 a Wayback Machine.
# Rafael Maneja i Casades

Rafael Maneja i Casades (Barcelona, 1841 - Tarragona, novembre de 1918) fou un director i compositor català. Fou oncle del compositor Antoni Ribera i Maneja.

## Biografia

El 1866 oposità sense èxit per la plaça de mestre de capella de la Catedral de Santa Maria de Burgos, però el 3 d'agost de 1868 va obtenir el magisteri de la Catedral de Zamora. El 1870 va guanyar la plaça de mestre de capella de la Catedral de València, on romangué sis anys. Després de la mort del mestre de capella de la Catedral de Tarragona, Bonaventura Bruguera i Codina, Maneja aconseguí la plaça de mestre de capella d'aquesta catedral, on regí el magisteri fins a la seva mort.
Es té constància, però, que sent mestre de capella de la Catedral de Tarragona intentà sense èxit tornar a la Catedral de València, sent J. B. Pastor qui aconseguia la plaça.
Es conserven obres seves als fons musicals de les catedrals de Sogorb i València; tanmateix, la major part del seu repertori compositiu es localitza al fons musical TarC (Fons Musical de la Catedral de Tarragona).

## Referències

* ↑ «Crónica telegráfica de provincias» (en castellà). La Vanguardia, 30-11-1918, pàg. 13.
* ↑ «Maneja, Rafael (n. 1841)». BNE. [Consulta: 10 octubre 2017].
* ↑ Aviñoa, Xosé. HISTORIA DE LA MUSICA CATALANA, VALENCIANA I BALEAR (VOL.3). DEL ROMANTICISME AL NACIONALISME, SEGLE XIX. Barcelona: Edicions 62, 2000. ISBN 978-84-297-4747-8.
* ↑ Casares Rodicio, Emilio; Fernández de la Cuesta, Ismael; López-Calo, José. Diccionario de la Música Española e Hispanoamericana (en castellà). Madrid: Fundación Autor - Sociedad General de Autores y Editores, 2002. ISBN 978-84-8048-303-2.
* ↑ «Obres de Rafael Maneja a l'IFMuC».
# Rafael López Rueda

Rafael López Rueda (Barcelona, 25 de setembre de 1976) és un sociòleg i polític català, diputat al Parlament de Catalunya en les VII, VIII, IX i X legislatures.

## Biografia

Llicenciat en sociologia. De 2000 a 2001 va començar la seva carrera laboral al tercer sector en l'Associació per a la Reinserció de Dones. Des de 2001 ha estat assessor del Grup Municipal del Partit Popular de Catalunya (PPC) a l'Ajuntament de Barcelona, ha estat secretari de Qualitat de Vida del Consell Nacional de la Joventut de Catalunya (2000-2001), director de comunicació de la campanya municipal de Barcelona (2003). De 2003 a 2005 fou president de Noves Generacions del Partit Popular de Barcelona.
Ha estat elegit diputat a les eleccions al Parlament de Catalunya de 2003, 2006, 2010 i 2012. De 2006 a 2010 ha estat vicepresident de la Mesa de la Comissió sobre les Polítiques de Joventut del Parlament de Catalunya. En 2012 es va retirar temporalment a causa d'un càncer, i quan el va superar es va reincorporar al seu escó.
En l'actualitat és soci de la consultora 7-50 Strategy i col·laborador de diversos mitjans de comunicació i tertúlies de Catalunya com El Món a RAC1, El Debat de la 1 (TVE), El Vespre 24 (TVE), El Matí de Ràdio 4, Bàsics (Betevé), Al Rojo Vivo (La Sexta) i Tot es Mou (TV3).

## Referències

* ↑ Diputats del Parlament de Catalunya en la VIII Legislatura p. 105
* ↑ El Parlament rep amb una ovació el diputat Rafael López en la seva reincorporació després de superar un càncer a ccma.cat, 6 de juny de 2012

## Enllaços externs

* Rafael López al web del Parlament de Catalunya Arxivat 2010-09-24 a Wayback Machine.
# Ratpenat cuallarg de Yucatán

El ratpenat cuallarg de Yucatán (Nyctinomops laticaudatus) és una espècie de ratpenat de la família dels molòssids que es troba a l'Argentina, Belize, Bolívia, el Brasil, Colòmbia, Cuba, El Salvador, la Guaiana Francesa, Guatemala, Guaiana, Hondures, Mèxic (Jalisco i Tamaulipas), Panamà, el Paraguai, el Perú, Surinam, Trinitat i Tobago i Veneçuela.

## Subespècies

* N. l. laticaudatus
* N. l. europs
* N. l. ferruginea
* N. l. macarenensis
* N. l. yucatanicus

## Referències

* ↑ Distribució (anglès)
* ↑ Nyctinomops laticaudatus a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Rauvita

La rauvita és un mineral de la classe dels òxids. Rep el nom a partir dels símbols químics dels seus presumptes constituents: RAdiu, Urani i Vanadi.

## Característiques

La rauvita és un òxid de fórmula química Ca(UO₂)₂(V$_{10}$O$_{28}$)·16H₂O.
Segons la classificació de Nickel-Strunz, la rauvita pertany a «04.HB - V[$^{5+}$, $^{6+}$] Vanadats: uranil Sorovanadats» juntament amb els següents minerals: carnotita, margaritasita, sengierita, curienita, francevillita, fritzscheïta, metavanuralita, vanuralita, metatyuyamunita, tyuyamunita, strelkinita i uvanita.
Els exemplars que van servir per a determinar l'espècie, el que es coneix com a material tipus, es troben conservats a la Universitat Harvard, a Cambridge (Massachusetts), amb el número de registre: 134565; i al Museu Nacional d'Història Natural, a Washington DC, amb el número de registre: 95060, r5715.

## Formació i jaciments

Va ser descrita a partir de mostres obtingudes a dos indrets: Flat Top Mesa i la muntanya Temple, tots dos indrets al districte miner de San Rafael, al comtat d'Emery (Utah, Estats Units). També ha estat descrita en altres indrets de Utah, així com dels estats de Colorado, Arizona, Nou Mèxic, Dakota del Sud i Wyoming. Fora dels Estats Units ha estat trobada al Canadà i a Anglaterra.

## Referències

* ↑ «Rauvite» (en anglès). Mindat. [Consulta: 23 desembre 2019].
# Rauvolfiòidies

Les rauvolfiòidies (Rauvolfioideae) són una subfamília de plantes angiospermes que pertany a la família de les apocinàcies (Apocynaceae) de l'ordre gencianals.

## Descripció

La majoria de les fulles són simples. Les flors són hermafrodites amb cinc pètals. Els fruits són baies, drupes o fol·licles.

## Tribus

Dins d'aquesta subfamília es reconeixen les següents tribus:
* Aspidospermateae
* Alstonieae
* Vinceae
* Willughbeieae
* Tabernaemontaneae
* Melodineae
* Hunterieae
* Amsonieae
* Alyxieae
* Plumerieae
* Carisseae

## Referències

* ↑ Endress, M. E.; Stevens, W. D. «The Renaissance of the Apocynaceae s.l.: Recent Advances in Systematics, Phylogeny, and Evolution [Introduction]». Annals of the Missouri Botanical Garden, 88, 4, 2001, pàg. 517–522. DOI: 10.2307/3298631. JSTOR: 3298631.
* 1 2 «APOCYNACEAE Jussieu» (en anglès). Angiosperm Phylogeny Website, version 14, 01-07-2017. [Consulta: 24 agost 2023].
* ↑ «Phylogeny and systematics of the Rauvolfioideae (Apocynaceae) based on molecular and morphological evidence». Annals of the Missouri Botanical Garden, 94, 2, 2007, pàg. 268–297. DOI: 10.3417/0026-6493(2007)94[268:PASOTR]2.0.CO;2.

## Enllaços externs

* Kostel. 1834. Allg. Med.-Pharm. Fl. 3: 1054.
* USDA: GRIN Taxonomy for Plants (21 March 2006)
# Rappler

Rappler (acrònim de les paraules rap i ripple) és un diari digital filipí amb seu a Pasig, a Metro Manila, fundat per la periodista Maria Ressa juntament amb un grup de periodistes filipins. Va començar com una pàgina de Facebook anomenada MovePH l'agost de 2011 i es va convertir en un lloc web l'1 de gener de 2012.
El 2018, el govern filipí van iniciar una sèrie de procediments legals contra Rappler. Rappler va al·legar que l'objectiu era silenciar les seves investigacions sobre corrupció per part dels funcionaris governamentals i càrrecs electes, sobre l'ús de bots i trols per afavorir el govern de Rodrigo Duterte, i per haver documentat les execucions extrajudicials de la guerra contra la droga a les Filipines.
L'octubre de 2021, la cofundadora de Rappler, Maria Ressa, i el periodista rus Dmitri Muràtov van rebre el Premi Nobel de la Pau per salvaguardar la llibertat d'expressió als seus països.

## Referències

* ↑ «Maria Ressa: The celebrated Philippine news boss enraging Duterte» (en anglès). BBC News, 08-10-2021.
* ↑ «MovePH». Facebook. [Consulta: 12 maig 2014].
* ↑ Ressa, Maria. «About Rappler». Rappler. [Consulta: 20 agost 2013].
* ↑ «Facebook attacked by critics over 'fake news' – but outside the US this time». CNBC, 17-01-2018 [Consulta: 6 desembre 2018].
* ↑ «Propaganda war: Weaponizing the internet». Rappler, 03-10-2016.
* ↑ «Journalist Maria Ressa found guilty of 'cyberlibel' in Philippines». , 15-06-2020.
* ↑ «What is Rappler, the website targeted by the Philippine government?». CNN, 13-02-2019.
* ↑ «The Nobel Peace Prize 2021» (en anglès americà). Nobel Prize, 2021. [Consulta: 5 març 2022].
# Rapovce

Rapovce és un poble i municipi d'Eslovàquia. Es troba a la regió de Banská Bystrica, prop de la frontera amb Hongria. La primera menció escrita de la vila es remunta al 1312.
# Regió de Sogorb

La regió de Sogorb és una regió del nord-oest del País Valencià de 3.581 km² de superfície. Comprèn les comarques de l'Alt Millars, l'Alt Palància, els Serrans i el Racó. La regió inclou gran part del sistema ibèric valencià i està regada pels rius Millars, el Túria i el Palància. El seu principal centre econòmic és el poble de Sogorb.

## Vegeu també

* Regió de Requena-Sogorb

## Referències

* ↑ «Regió de Sogorb». Gran Enciclopèdia Catalana. Barcelona: Grup Enciclopèdia Catalana.
* 1 2 Lluch, 1970, p. 22.

## Bibliografia

* Soler i Riber, Joan. «La divisió comarcal del País Valencià». A: Ernest Lluch. L'estructura econòmica del País Valencià. 2. L'estel, 1970. ISBN V. 3399-1970.
# Regne de Mama

Mama, el seu nom en accadi, en hitita Hasum o Haššum i en hurrita Hasu (Haššu), era un regne hitita que va aparèixer cap a mitjans del segle XVIII aC en un territori muntanyós al sud-est de Nesa. Al poc temps van aparèixer divergències i tensions entre el rei Inar de Nesa i el rei de Mama anomenat Anum-Herba, i sembla que Inar va acabar envaint el regne de Mama. Posteriorment es va signar la pau entre els dos regnes. En temps de Warsama, fill d'Inar, van tornar les hostilitats, però després de la destrucció de diverses ciutats per les dues parts, es va signar una pau que va durar uns anys. Finalment el regne de Mama va ser absorbit pel regne de Kushara.

## Referències

* ↑ Bryce, Trevor. El reino de los hititas. Madrid: Cátedra, 2001, p. 59-60. ISBN 8437619181.

## Bibliografia

* Cassin, Elena; Bottéro, Joean; Vercoeur, Joan. Los Imperios del Antiguo Oriente del Paleolítico a la mitad del segundo milenio (en castellà), 1970, p. . ISBN 84-323-0118-3.